|  |  |
| --- | --- |
| Stema noua - mica | **ROMÂNIA**  **JUDEŢUL CLUJ**  **CONSILIUL LOCAL AL MUNICIPIULUI DEJ**  Str. 1 Mai nr. 2, Tel.: 0264/211790\*, Fax 0264/223260, E-mail: [primaria@dej.ro](mailto:primaria@dej.ro) |
|  | |

## H O T Ă R Â R E A Nr. 46

**din 28 aprilie 2016**

**privind aprobarea înfiinţării „Centrului Naţional de Informare şi Promovare**

**Turistică Dej", în structura organizatorică a Municipiului Dej**

**Consiliul local al Municipiului Dej,** întrunit în ședința de lucru ordinară din data de 28 aprilie 2016,

Având în vedere **proiectul de hotărâre**, prezentat din **iniţiativa primarului Municipiului Dej**, întocmit în baza Raportului Nr. 6.172/10 martie 2016, al Biroului Programe Dezvoltare, în calitate de iniţiator, calitate conferită de prevederile ‘art. 33’ din Legea Nr. 393/2004 privind Statutul aleşilor locali, cu modificările şi completările ulterioare, coroborat cu prevederile ’art. 45’, alin. (6) din Legea Nr. 215/2001, Legea administraţiei publice locale, republicată, cu modificările şi completările ulterioare;

Având în vedere că s-a finalizat construirea "Centrului Naţional de Informare şi Promovare Turistică Dej” cod SMIS 44238 finanţat prin Programul Operaţional Regional 2007-2013, Axa prioritară 5, Domeniul major de intervenţie 5.3. s-a realizat Centrul Naţional de Informare şi Promovare Turistică construcţie nouă în Dej, Piaţa 22 decembrie 1989 Nr. 2/A;

Având în vedere Contractul de finanţare nerambursabilă Nr. 2.070/10.03.2015 şi Hotărârea Consiliului Local al Municipiului Dej Nr. 78/30 octombrie 2014, privind aprobarea şi a cheltuielilor legate de proiectul „Crearea şi dotarea Centrul Naţional de Informare şi Promovare Turistică Dej", cu modificările şi completările ulterioare;

Ținând cont de prevederile Ordinul Ministrului pentru întreprinderi mici şi mijlocii, comerţ, turism şi profesii liberale Nr. 1.096/2008 pentru aprobarea Normelor metodologice privind acreditarea centrelor naţionale de informare şi promovare turistică, proiect avizat favorabil în ședința de lucru a comisiei economice din data de 28 aprilie 2016;

În temeiul ’art. 36’, alin. (2), lit. ,,a" şi „d", alin. (3), lit. ,,b", alin. (6), lit. ,,a" şi alin. (9), ’art. 45’, alin. (2) şi a ’art. 115’, alin. (1), lit. ,,b" din Legea administraţiei publice locale Nr. 215/2001, republicată, cu modificările şi completările ulterioare,

**H O T Ă R Ă Ş T E:**

**Art. 1.**  **Aprobă** înfiinţarea „Centrului Naţional de Informare şi Promovare Turistică Dej", în structura organizatorică a Municipiului Dej.

**Art. 2.** **Aprobă** Regulamentul de organizare şi funcţionare a Centrului Naţional de Informare şi Promovare Turistică Dej, conform Anexei Nr. 1, care face parte integrantă din prezenta hotărâre.

**Art. 3**. Programul de funcţionare a Centrului Naţional de Informare şi Promovare Turistică Dej este de luni până duminică între orele 10,00 - 17,00.

**Art. 4**. Cu ducerea la îndeplinire a prevederilor prezentei hotărâri se încredinţează Instituţia Primarului Municipiului Dej, Biroului Programe, Direcția Cultură, Sport şi Compartimentul Resurse Umane din cadrul Primăriei Municipiului Dej.

**Preşedinte de şedinţă,**

**Kovrig Anamaria Magdalena**

**Nr. consilieri în funcţie - 18**

**Nr. consilieri prezenţi - 14**

**Nr. voturi pentru - 14**

**Nr. voturi împotrivă -**

**Abţineri -**  **Contrasemnează,**

**Secretar**

**Jr. Pop Cristina**